17. 7. 91 De Europæiske Fællesskabers Tidende Nr. C 185/5 
II 
(Forberedende retsakter) 
KOMMISSIONEN 
Forslag til Rådets direktiv om udpegelse af en sikkerhedsmedarbejder for forebyggelse af de 
risici, der er forbundet med transport af farligt gods, i virksomheder, som foretager denne type 
transport, og om denne sikkerhedsmedarbejders erhvervskvalifikationer 
(91/C 185/05) 
KOM(91) 4 endelig udg. 
(Forelagt af Kommissionen den 19. juni 1991) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 75 og 
84, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Transport af farligt gods er i årenes løb blevet stadig 
mere omfattende, hvilket medfører øget risiko for 
ulykker; 
mange ulykker i forbindelse med transport af farligt gods 
kan tilskrives utilstrækkeligt kendskab til de risici, der er 
forbundet med denne transport; , 
det er nødvendigt i udsigten til skabelsen af enhedsmar­
kedet for transport at træffe foranstaltninger til at sikre 
en bedre forebyggelse af de risici, der er forbundet med 
denne transport; 
virksomheder, som foretager transport af farligt gods for 
egen regning eller for tredjemands regning, skal hverken 
i henhold til specifikke nationale bestemmelser, 
EF-bestemmelser eller internationale bestemmelser på 
tilfredsstillende måde opfylde særlige betingelser med 
hensyn til egnet erhvervsuddannelse til at skabe 
sikkerhed om denne transport; det kræves efter de fælles regler, der er fastlagt ved 
direktiv 74/561/EØF ('), senest ændret ved direktiv 
89/438/EØF (2), om adgang til erhvervet med godstrans­
port ad landevej i indenlandsk og international transport, 
at transportøren eller den person, der vedvarende faktisk 
leder virksomhedens transportarbejde skal have kendskab 
til visse emner, bl.a. bestemmelserne vedrørende trans­
port af farligt gods, og det bør fastlægges nærmere, hvad 
der forstås herved; 
ovennævnte direktiv finder ikke anvendelse på virksom­
heder, der udøver erhvervet med godstransport ad 
landevej med køretøjer, hvis tilladte nyttelast ikke over­
stiger 3,5 tons, eller hvis tilladte totalvægt ikke overstiger 
6 tons, til trods for at mange godstransporter af særlig 
farlig karakter ofte foregår med køretøjer under denne 
grænse; 
desuden finder direktivet kun anvendelse på virksom­
heder, som foretager transport ad landevej for tredje­
mands regning og ikke virksomheder, som foretager 
transport ad landevej af farligt gods for egen regning; 
Rådets direktiv 89/391/EØF af 12. juni 1989 (J) 
vedrører iværksættelsen af foranstaltninger til forbedring 
af arbejdstagernes sikkerhed og sundhed under arbejdet, 
men det indeholder ingen bestemmelser om beskyttelse 
mod risici i forbindelse med transport af farligt gods; 
Europa-Parlamentet har udtalt, at erhvervsuddannelse 
bør prioriteres, særlig erhvervsuddannelse af landevejs­
transportører og bådførere, som udfører transport af 
farligt gods og farlige stoffer, og at kravene med hensyn 
til erhvervsudøvelse bør harmoniseres på fællesskabs­
plan O; 
O EFT nr. L 308 af 19. 11. 1974, s. 18. 
(l) EFT nr. L 212 af 22. 7. 1989, s. 101. 
C) EFT nr. L 183 af 29. 6. 1989, s. 1. 
(4) Dokument A 2 — 329/87 af 4. marts 1988. 
Nr. C 185/6 De Europæiske Fællesskabers Tidende 17. 7. 91 
direktiv 87/540/EØF (') om adgang til udøvelse- af trans­
portvirksomhed inden for godstransport ad indre vand­
veje og international transport indeholder ikke noget 
krav om faglige kvalifikationer vedrørende transport af 
farligt gods; 
Det Økonomiske og Sociale Udvalg mener, at udførsel 
fra og indførsel til Fællesskabet af de kemikalier, der er 
opregnet i bilag I til forordning (EØF) nr. 1734/88 (2) 
kun bør foretages af transportvirksomheder, hvis trans­
portør er blevet behørigt uddannet eller har opnået et 
kvalifikationsbevis (}); 
listen over de pågældende kemikalier i ovennævnte 
forordning er meget begrænset i forhold til det brede 
udvalg af farligt gods, der transporteres; 
i betragtning af det ovenfor anførte bør det af de berørte 
virksomheder kræves, at de overholder normerne vedrø­
rende forebyggelse af de risici, der er forbundet med 
transport af farligt gods, uanset hvilken transportform 
der benyttes, og for at nå dette mål bør det fastsættes, at 
der udpeges en sikkerhedsmedarbejder for dette område, 
som har modtaget en passende erhvervsuddannelse; 
formålet med erhvervsuddannelsen af en sådan sikker­
hedsmedarbejder er i hovedsagen at skabe større forstå­
else for risiciene i forbindelse med transport af farligt 
gods og at bibringe vedkommende et kendskab til de 
love og administrative bestemmelser, der gælder for 
sådan transport; 
fælles regler om forebyggelse af de risici, der er 
forbundet med transport af farligt gods, vil bidrage til at 
fjerne konkurrencefordrejningerne på transportområdet; 
erhvervsuddannelse af sikkerhedsmedarbejderen for fore­
byggelse af risici i forbindelse med transport af farligt 
gods bidrager til at forbedre virksomhedens rentabilitet 
og kvaliteten af den ydede service i brugernes interesse; 
erhvervsuddannelse bidrager endvidere til at minimere 
risikoen for ulykker, som kan bevirke en ofte uoprettelig 
forringelse af miljøet og alvorlig fysisk skade på 
personer, som måtte komme i kontakt med farligt gods; 
FN's henstillinger vedrørende transport af farligt gods 
(gulbogen) indeholder en liste over de vigtigste former 
for farligt gods, som er fælles for alle transportformer, 
og erhvervsuddannelsen af sikkerhedsmedarbejderen bør 
derfor af harmoniserings- og ensartethedshensyn bygge 
på denne liste — UDSTEDT FØLGENDE DIREKTIV: 
Artikel 1 
Formål 
Medlemsstaterne træffer i overensstemmelse med de i 
dette direktiv fastsatte betingelser de nødvendige foran­
staltninger til, at virksomheder, hvis aktiviteter omfatter 
transport af farligt gods, senest den 1. januar 1994 
udpeger en eller flere sikkerhedsmedarbejdere for fore­
byggelse af de risici for den offentlige sikkerhed, 
ejendom eller miljøet, som er forbundet med denne 
transport. 
Artikel 2 
Definitioner 
I dette direktiv forstås ved: 
1. »Virksomhed*, enhver fysisk eller juridisk person, der 
arbejder med eller uden gevinst for øje, enhver 
sammenslutning eller gruppe af personer uden status 
som juridisk person, der arbejder med eller uden 
gevinst for øje, samt ethvert organ, der henhører 
under en offentlig myndighed, hvad enten det selv har 
status som juridisk person eller er undergivet en 
myndighed, der har sådan status, og som udfører 
transport af farligt gods for egen regning eller for 
tredjemands regning. 
2. »Sikkerhedsmedarbejder«, den medarbejder, som 
beskæftiger sig med forebyggelse af de i artikel 1 
omhandlede risici. 
3. »Farligt gods« 
a) gods, der betragtes som farligt i henhold til De 
Forenede Nationers henstillinger vedrørende trans­
port af farligt gods 
b) affald, der er defineret som farligt i Rådets direktiv 
78/319/EØF(4). 
4. »De Forenede Nationers henstillinger«, henstillinger 
udarbejdet af FN's ekspertkomité vedrørende trans­
port af farligt affald, som ændret på tispunktet for 
direktivets ikrafttræden. 
Artikel 3 
Fritagelser 
Dette diektiv omfatter ikke 
1. transport, der udføres under de væbnede styrkers 
ansvar, 
(') EFT nr. L 322 af 12. 11. 1987. 
O EFT nr. L 155 af 22. 6. 1988, s. 2. 
(3) ØSU-dokument 1336/88 ce. O EFT nr. L 84 af 31. 3. 1978, s. 43. 
17.7.91 De Europæiske Fællesskabers Tidende Nr. C 185/7 
2. virksomheder, hvis hoved- eller bibeskæftigelse ikke 
vedrører transport af farligt gods, og som kun lejlig­
hedsvis udfører transport af gods, hvis fare- eller 
forureningsgrad er ganske ringe som følge af dets 
særlige beskaffenhed eller den ringe mængde, der 
transporteres. 
Artikel 4 
Sikkerhedsmedarbejderens rolle 
1. Sikkerhedsmedarbejderen har til hovedopgave at 
søge alle midler og fremme alle foranstaltninger til at 
sikre, at transport af farligt gods sker under de bedst 
mulige sikkerhedsbetingelser. Han udøver direkte eller 
ved delegation afhængigt af den pågældende virksom­
heds struktur de aktiviteter, der er opregnet i bilag I. 
2. Virksomhedens leder kan optræde som sikkerheds-
medarbejder. 
3. En person, der udpeges som sikkerhedsmedar-
bejder, må ikke fungere som sådan i flere virksomheder. 
4. Alle berørte virksomheder meddeler de kompetente 
myndigheder eller den i dette øjemed udpegede instans i 
hver medlemsstat sikkerhedsmedarbejderens identitet. 
Artikel 5 
Uddannelsesbevis 
1. Sikkerhedsmedarbejderen skal være indehaver af et 
erhvervsuddannelsesbevis, der er gyldigt for en eller flere 
transportformer. Beviset udstedes af myndighederne eller 
den i dette øjemed udpegede instans i hver medlemsstat. 
2. For at opnå dette bevis skal kandidaten bestå en af 
de kompetente myndigheder godkendt eksamen. 
3. Denne eksamens væsentligste formål er at sikre, at 
kandidaten har tilstrækkelig forståelse for de risici, der 
er forbundet med transport af farligt gods, og besidder et 
kendskab til love og administrative bestemmelser vedrø­
rende de former for transport af farligt gods, som den 
pågældende virksomhed benytter. 
4. Kandidaten eksamineres i det mindste i de emner, 
der er omhandlet i bilag II, og som vedrører den trans­
portform, for hvilken uddannelsesbeviset udstedes. 
5. Erhvervsuddannelsesbeviset skal være i overens­
stemmelse med modellen i bilag IV. Artikel 6 
Bevisets gyldighed 
Det i artikel 5 omhandlede erhvervsuddannelsesbevis er 
gyldigt i fem år. 
Bevisets gyldigshedsperiode kan forlænges for fem år ad 
gangen, når bevisets indehaver i løbet af de sidste år 
forud for udløbet af bevisets gyldighedsperiode består en 
efteruddannelsesprøve, der er godkendt af de kompe­
tente myndigheder. 
Artikel 7 
Ulykkesrapport 
Sker der under en transport eller lastning eller losning 
foretaget af den pågældende virksomhed en ulykke, som 
er til skade for den offentlige sikkerhed, ejendom eller 
miljøet, skal sikkerhedsmedarbejderen efter at have 
indhentet alle de dertil nødvendige oplysninger udar­
bejde en ulykkesrapport efter modellen i bilag III. 
Ulykkesrapporten skal indsendes til myndighederne eller 
den til dette formål udpegede instans i hver medlemsstat 
senest tre måneder efter ulykkestidspunktet. 
Artikel 8 
Tilpasning af direktivet 
1. Ved ændring af dette direktiv med henblik på: 
— at tage hensyn til fremtidige ændringer i De 
Forenede Nationers henstillinger som omhandlet i 
artikel 2, stk. 3 
— at tilpasse det til den videnskabelige og tekniske 
udvikling på de områder, der er omfattet af dets 
anvendelsesområde 
bistås Kommissionen af et udvalg af rådgivende karakter, 
der består af repræsentanter for medlemsstaterne, og som 
har Kommissionens repræsentant som formand. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyn til, 
hvor meget det pågældende spørgsmål haster, i givet fald 
ved afstemning. 
3. Udtalelsen optages i mødeprotokollen; derudover 
har hver medlemsstat ret til at anmode om, at dens hold­
ning indføres i mødeprotokollen. 
Nr. C 185/8 De Europæiske Fællesskabers Tidende 17.7.91 
4. Kommissionen tager størst muligt hensyn til 
udvalgets udtalelse. Den underretter udvalget om, hvor­
ledes den har taget hensyn til dets udtalelse. 
Artikel 9 
Dette direktiv gælder ikke på områder vedrørende 
arbejdstagernes sikkerhed og sundhed under arbejdet, 
som er omfattet af Rådets direktiv 89/391/EØF og de 
særlige gennemførelsesdirektiver hertil. 
Artikel 10 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 1. januar 1992. De underretter 
straks Kommissionen herom. 2. De bestemmelser, medlemsstaterne vedtager, skal 
indeholde en henvisning til dette direktiv eller være 
ledsaget af en sådan henvisning ved deres officielle 
offentliggørelse. Medlemsstaterne fastsætter selv udform­
ningen af denne henvisning. 
Artikel 11 
Rådet fastlægger senest den 31. december 1992 på 
forslag af Kommissionen ensartede vilkår for uddannelse 
af sikkerhedsmedearbejderen for forebyggelse af risici, 
der er forbundet med transport af farligt gods. 
Artikel 12 
Dette direktiv er rettet til medlemsstaterne. 
BILAG I 
Liste over sikkerhedsmedarbejderens aktiviteter som omhandlet i dette direktivs artikel 4 
Sikkerhedsmedarbejderen for forebyggelse af risici, der er forbundet med transport af farligt gods, har 
særlig til opgave: 
— at afgive forudgående udtalelse om indkøb eller leje af anordninger til transport af farligt gods eller 
udstyr til disse 
— at inspicere det materiel, der benyttes til transport af farligt gods og kontrollere, at det ikke er behæftet 
med mangler eller beskadigelser af en art, der gør det uegnet til denne transport 
— at identificere det farlige gods, før det lastes, og at kontrollere, at det til transporten heraf beregnede 
materiel egner sig hertil, at kontrollere at reglerne vedrørende sammenlæsningsforbud eller separation 
af farligt gods overholdes 
— at kontrollere, at samtlige dokumenter, der ledsager transporten af godset, er til stede og i orden 
— at sikre korrekt gennemførelse af transporten og dermed forbundne transaktioner 
— at drage omsorg for uddannelse for det personale, der beskæftiger sig med transport af farligt gods 
— at træffe egnede foranstaltninger til iværksættelse af en nødprocedure i tilfælde af ulykke, som har 
følger for den offentlige sikkerhed, ejendom eller miljøet under transport af farligt gods, i givet fald i 
samarbejde med den officielle redningstjeneste 
— at afgive udtalelser og fremsætte forslag vedrørende virksomhedens politik for forebyggelse af ulykker 
under transport af sådant gods 
— at aflægge rapport om ulykker og hændelser under transporten af farligt gods, at undersøge egnede 
foranstaltninger til at hindre en gentagelse heraf, og at drage omsorg for, at disse foranstaltninger 
hurtigst muligt gennemføres. 
17. 7. 91 De Europæiske  Fællesskabers  Tidende Nr. C 185/9 
BILAG  II 
Liste  over  de i dette  direktivs  artikel  5 omhandlede  emner 
De kundskaber,  der  skal  tages  i betragtning  ved  udstedelsen  af erhvervsuddannelsesbeviset,  skal  i det 
mindste  vedrøre  følgende  emner: 
I. Det  farlige  gods'  fysiske/kemiske  og toksikologiske  egenskaber  og de dermed  forbundne  risici. 
II. Generelle  forebyggelses-  og sikkerhedsforanstaltninger  i forbindelse  med  de forskellige  typer  risici. 
III. Bestemmelserne  vedrørende  den  benyttede  transportform  i national  lovgivning,  EF-normer,  internatio-
nale konventioner  og aftaler,  særlig  vedrørende: 
1. Klassifikation  af farligt  gods. 
2. Generelle  emballeringsvilkår. 
3. Fareafmærkninger  og -sedler. 
4. Angivelser  i transportdokumentet. 
5. Afsendelsesform,  forsendelsesbegrænsninger. 
6. Komplet  last. 
7. Transport  i bulk. 
8. Transport  i containere. 
9. Transport  i faste  eller  aftagelige  tanke. 
10. Personbefordring  og transport  af farligt  gods. 
11. Forbud  mod  sammenlæsning. 
12. Separation  af stoffer. 
13. Begrænsning  af transporterede  mængder. 
14. Håndtering  og stuvning. 
15. Rengøring  og/eller  afgasning  før lastning  og efter  losning. 
16. Besætning. 
17. Erhvervsuddannelse. 
18. Dokumenter  om bord. 
19. Sikkerhedsinstrukser. 
20. Overvågningsforpligtelser. 
21. Regler  og restriktioner  vedrørende  kørsel  eller  sejlads. 
22. Forsætteligt  og uforsætteligt  udslip  af forurenende  stoffer. 
23. Stuvning  og fastgørelse  af landevejskøretøjer  på Ro-Ro-skibe. 
IV. Moderne  teknikker  til elektronisk  datatransmission  og til at følge  farligt  gods  under  transporten. 
Nr. C 185/10 De Europæiske Fællesskabers Tidende 17. 7. 91 
BILAG III 
MODEL TIL ULYKKESRAPPORT 
Virksomhedens firmanavn og adresse (og telefonnummer) 
I. Generelle oplysninger 
Dato og tidspunkt for ulykken : 
Ulykkessted 
Land 
Transportform på ulykkestidspunktet 
LJ transport ad landevej LJ transport ad søvejen 
LJ transport med jernbane LJ transport ad luftvejen 
LJ transport ad indre vandveje 
II. Ulykkens art 
LJ Eksplosion 
• Brand 
D Udslip af farlige stoffer 
LJ Andet (præciseres) 
III. Det pågældende farlige gods (') 
Betegnelse: 
Klassifikation: 
(') Hvis der ikke er tilstrækkelige rubriker, suppleres punkt nr. III med et bilag. 
17. 7. 91 De Europæiske Fællesskabers Tidende Nr. C 185/11 
IV. Skadens art og omfang 
Personskade .. . døde 
... sårede 
... forgiftede 
Materiel skade 
Miljøskader • 
V. Ulykkens tilsyneladende årsag 
Q Ulykken kan tilskrives det transporterede farlige gods 
LJ Menneskelig årsag 
LJ Materiel årsag 
O Ulykken kan tilskrives det benyttede transportmiddel 
LJ Menneskelig årsag 
LJ Materiel årsag 
LJ Ulykken kan tilskrives tredjemand 
LJ Eksterne årsager 
LJ Dårlige vejrforhold 
D Andet 
LJ Årsagen ukendt 
LJ Anden årsag 
VI. Foranstaltninger til at hindre, at lignende ulykker gentager sig 
Nr. C 185/12 De Europæiske Fællesskabers Tidende 17.7.91 
BILAG IV 
MODEL TIL ERHVERVSUDDANNELSESBEVIS 
EØF-uddannclsesbevis for sikkerhedsmedarbejdere for forebyggelse af risici forbundet med transport af 
farligt gods 
Bevis nr 
Kendemærke for den stat, der har udstedt beviset 
Navn 
Fornavn(e) 
Født den 
Nationalitet 
Indehaverens underskrift 
Gyldigt for transport af farligt gods 
D ad landevej LJ ad søvejen 
LJ med jernbane LJ ad luftvejen 
CH ad indre vandveje LJ indtil (dato) 
Udstedt af 
Dato 
Underskrift (') 
Fornyet indtil 
Af 
Dato 
Underskrift (') 
(') Og/eller den udstedende myndigheds stempel.